Guildford

Guildford er en by i Surrey i England og sete for distriktet av samme navn. Byen var tidligere også administrativt senter for grevskapet Surrey, men dette ble flyttet til Kingston. Byen ligger 43 km sørvest for sentrale London, ved motorveien A3 midtveis mellom hovedstaden og Portsmouth.Grid Reference finder measurement tools I henhold til folketellingen i 2001 hadde Guildford en befolkning på 69 400 innbyggere, og det økte til 77 057 ved tilsvarende folketelling i 2011.«Guildford (Surrey)», City Population«Population Analysis for Guildford»  (PDF), Guildford Society

Guildford har saksiske røtter«Saxon Guildford», Guildford.gov.uk. Arkivert fra originalen  den 24. februar 2008. som har sin lokalisering grunnet en åpning i landskapet North Downs hvor det var et vadested over elven Wey ved Harrow Way (også kjent som Pilgrims' Way). Ved 978 preget byen kongelig mynt.Malden, H.E., red. (1911): «The borough of Guildford: Introduction and castle» i: A History of the County of Surrey: Volume 3. Institute of Historical Research. Ved utbedringen av elven til navigering og utbyggingen av kanalen Wey og Basingstokekanalen ble Guildford knyttet til et nettverk av kanaler som bidro til byens framgang og vekst. På 1900-tallet ble Universitetet i Surrey og Guildfordkatedralen (bygget mellom 1936 og 1961) etablert.«History of Guildford Castle» , Guildford Borough Council

 Etymologi 
Stedsnavnet Guildford er sammensatt av to ledd. Roten til første del er antagelig «gull» framfor «guild»,«guild», Wiktionary som engelsk er et laug av håndverkere. Den eneste referansen fra 900-tallet i saksiske nedtegnelser benytter skrivemåten Guldeford, og deretter Guldeford på 1000-tallet;Andre skrivemåter er Geldefort, Geldesfort, Gildeforda, Gildeforde (1100-tallet); Geldeford, Guldeford (1200- og 1300-tallet); Gylford og Guldeford (1400- og 1500-tallet); Guildeford, Gildford, Gilford, og Gillford (1500- og 1700-tallet). Jf. Malden (1911) begge deler har betydning gull. Andre ledd, ford, har betydning vadested.

 Historie 
En del av steinene og platene som er bygget inn i middelalderfestningen Guildford Castle kan være romerske, og en romersk villa har blitt avdekket ved Broad Street Common ved enden av den romerske veien rett vest for Guildfords Park Barn.Ordnance Survey Map: Roman Villa at coordinates 51.2505,-0.613004  Arkoelogi og samtidige dokumenter har vist at Guildford var etablert som en liten by av saksiske bosettere kort tid etter romerne trakk seg ut av Britannia på begynnelsen av 400-tallet. Bosetningen ekspanderte ved at den lå heldig til ved vadestedet for Harrow Way, oldtidsveien mellom Winchester og Canterbury.

Alfred den store, den første angelsaksiske konge som forente det meste av England, navnga byen i sitt testamente. Guildford var lokaliseringen av kongelig myntpreging fra 978 og fram til en del tid inn i Vilhelm Erobrerens styre.Guildford - A Residential Centre. The official Guide of the Corporation of Guildford. 11. utg, 1946

Alfred Atheling, sønn av kong Ethelred II, hadde bodd i Normandie under den danske invasjonen av England. Omkring 1040, noen år etter Knut den stores død, kom han tilbake til England. Han møtte jarlen Godwin av Wessex i Guildford, og ble overlatt til kongen, som blindet og lemlestet ham; Alfred døde kort tid etter mishandlingen.

På 1100-tallet reiste normannerne en festning i det som var utkanten av Windsor Castles jaktmarker. Det ble flere ganger besøkt av kongene Johan og Henrik III. Bare selve tårnet er bevart og ble restaurert i 2004.

Fra 1300- til 1700-tallet hadde byen store inntekter fra handel med ull.

I 1927 ble Guildford et anglikansk bispesete. Guildfordkatedralen ble vigslet i 1961.

Den 5. oktober 1974 eksploderte bomber plassert av medlemmer av den provisoriske irske republikanske armé på to puber i Guildford. Pubene var utpekt som mål fordi soldater ofte gikk dit; fem sivile ble drept. Fire mistenkte ble arrestert, og ble kjent som Guildford Four. De ble idømt lange fengselsstraffer, men etter en lang juridisk drakamp ble de løslatt i 1989 da dommene ble forkastet.

I 2002 forsøkte Guildford å få full bystatus (city), men dette ble avslått og byen er fortsatt en town.

 Vennskapsbyer 
Guildford har følgende vennskapsbyer:

  Freiburg (Tyskland)Guildford Borough Council Meeting Minutes 7 October 2004 (PDF). Sitat: «As part of the 25th anniversary of the twinning with Freiburg, the Mayor had recently hosted a very successful visit by a delegation from Freiburg.» Arkivert fra originalen (PDF) den 28. juni 2007.
  Mukono (Uganda) (tilknyttet)

 Referanser 

 Eksterne lenker 


 Guildford Borough Council

Kategori:Byer i Surrey
Kategori:Guildford